பொட்டாசியம் அறுபுளோரோநிக்கலேட்டு(IV)

பொட்டாசியம் அறுபுளோரோநிக்கலேட்டு(IV) (Potassium hexafluoronickelate(IV)) என்பது K2NiF6 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும்.

தயாரிப்பு
பொட்டாசியம் புளோரைடு, நிக்கல் டைகுளோரைடு மற்றும் புளோரின் ஆகியவற்றை  வினைபுரியச் செய்வதன் மூலம் இதை உற்பத்தி செய்ய முடியும்.

வினைகள்
தண்ணீருடன் தீவிரமாக வினைபுரிந்து ஆக்சிசனை வெளியிடுகிறது. நீரற்ற ஐதரசன் புளோரைடில் கரைந்து வெளிர்-சிவப்பு நிறத்திலான கரைசலை உருவாக்குகிறது. பொட்டாசியம் அறுபுளோரோநிக்கலேட்டு(IV) 350 °செல்சியசு வெப்பநிலையில் சிதைவடைந்து, பொட்டாசியம் அறுபுளோரோநிக்கலேட்டு(III), நிக்கல்(II) புளோரைடு மற்றும் புளோரின் ஆகியவற்றை உருவாக்குகிறது.

3 K2NiF6 ---->2 K3NiF6 + NiF2 + 2 F2


பொட்டாசியம் அறுபுளோரோநிக்கலேட்டு(IV) ஒரு வலிமையான ஆக்சிசனேற்றியாகும். இது குளோரின் பெண்டாபுளோரைடு மற்றும் புரோமின் பெண்டாபுளோரைடை முறையே ClF+6 மற்றும் BrF+6 ஆக மாற்றும்:

K2NiF6 + 5 AsF5 + XF5---> XF6AsF6 + Ni(AsF6)2 + 2KAsF6
( X = Cl அல்லது Br , -60 °செல்சியசு).

பொட்டாசியம் அறுபுளோரோநிக்கலேட்டு(IV) அதிக வெப்பநிலையில் சிதைவடைந்து புளோரின் வாயுவை வெளியிடுகிறது; டெர்பியம்(IV) புளோரைடைப் போலவே, வெளியேற்றப்படும் புளோரின் வழக்கமான ஈரணுவாக அல்லாமல் முதன்மையாக ஓரணுவாக உள்ளது. 

K2PtCl6 மற்றும் Mg2FeH6 சேர்மங்களுக்குக் காணப்படும் கட்டமைப்பை இச்சேர்மமும் ஏற்றுக்கொள்கிறது.Taylor, J. C. "A comparison of profile decomposition and Rietveld methods for structurtal refinement with powder diffraction data" Zeitschrift für Kristallographie 1987, volume 181, p151-160.

மேற்கோள்கள்

பகுப்பு:பொட்டாசியம் சேர்மங்கள்
பகுப்பு:நிக்கல் சேர்மங்கள்
பகுப்பு:புளோரோ அணைவுச் சேர்மங்கள்